
IŠMOKOS VAIKO PRIEŽIŪRAI SKYRIMO ADMINISTRACINĖS PASLAUGOS TEIKIMO APRAŠYMAS

	1.
	Administracinės paslaugos kodas
	

	2. 
	Administracinės paslaugos versija
	1 versija

	3. 
	Administracinės paslaugos pavadinimas
	Išmokos vaiko priežiūrai skyrimas ir mokėjimas

	4. 
	Administracinės paslaugos apibūdinimas
	Auginančiam vaiką vienam iš vaiko tėvų (ar turimam vieninteliam iš tėvų) (įtėvių) ar vaiko globėjui, pagal Lietuvos Respublikos ligos ir motinystės socialinio draudimo įstatymą neturinčiam teisės gauti vaiko priežiūros išmokos, skiriama 6 bazinių socialinių išmokų dydžio išmoka vaiko priežiūrai per mėnesį ir mokama nuo vaiko gimimo dienos, iki vaikui sukaks 2 metai.
Išmoka vaiko priežiūrai neskiriama arba jos mokėjimas nutraukiamas, jeigu:
1) asmuo, kuriam paskirta išmoka vaiko priežiūrai, įgyja teisę gauti vaiko priežiūros išmoką pagal Ligos ir motinystės socialinio draudimo įstatymą;
2) kitam asmeniui, turinčiam teisę gauti vaiko priežiūros išmoką pagal Ligos ir motinystės socialinio draudimo įstatymą, už tą patį vaiką ir laikotarpį yra paskirta ir (ar) už visą priklausiusį laikotarpį buvo išmokėta vaiko priežiūros išmoka pagal Ligos ir motinystės socialinio draudimo įstatymą;
3) asmeniui, kuris kreipiasi dėl išmokos vaiko priežiūrai skyrimo ar kuriam ši išmoka paskirta, už tą patį vaiką ir laikotarpį paskirta ir (ar) buvo išmokėta motinystės ar tėvystės išmoka pagal Ligos ir motinystės socialinio draudimo įstatymą;
4) pagal šio įstatymo 14 straipsnį už tą patį vaiką paskirta išmoka įvaikinus vaiką.
Vienu metu gimus dviem ar daugiau vaikų arba įvaikinus ar globojant vienu metu gimusius du ar daugiau vaikų, išmokos vaiko priežiūrai dydis nedidinamas. Asmeniui, gaunančiam išmoką vaiko priežiūrai, įgijus teisę gauti šią išmoką dėl kito vaiko gimimo, įvaikinimo ar globos, išmoka vaiko priežiūrai už vėliau gimusį, įvaikintą ar globojamą vaiką skiriama pasibaigus paskirtos išmokos mokėjimo laikotarpiui ir mokama, iki šiam vaikui sukaks 2 metai. Įvaikinus ar nustačius globą dviem ar daugiau skirtingo amžiaus vaikų, už kurių priežiūrą asmuo turi teisę gauti išmoką vaiko priežiūrai, išmoka skiriama jauniausio pagal amžių vaiko priežiūrai ir mokama, iki jam sukaks 2 metai.
Jeigu išmoka vaiko priežiūrai paskirta asmeniui, kuriam už tą patį vaiką ir laikotarpį paskirta ir (ar) buvo išmokėta motinystės ar tėvystės išmoka pagal Ligos ir motinystės socialinio draudimo įstatymą, arba jam ar kitam asmeniui, turinčiam teisę gauti vaiko priežiūros išmoką pagal Ligos ir motinystės socialinio draudimo įstatymą, už tą patį vaiką ir laikotarpį paskirta ir (ar) už visą priklausiusį laikotarpį buvo išmokėta vaiko priežiūros išmoka pagal Ligos ir motinystės socialinio draudimo įstatymą, išmokėta išmoka vaiko priežiūrai grąžinama arba išskaičiuojama už laikotarpį, už kurį paskirta vaiko priežiūros, motinystės ar tėvystės išmoka pagal Ligos ir motinystės socialinio draudimo įstatymą.

	5. 
	Teisės aktai, reguliuojantys administracinės paslaugos teikimą
	1. Lietuvos Respublikos išmokų vaikams įstatymas
2. Lietuvos Respublikos Vyriausybės 2004-06-28 nutarimas Nr. 801 „Dėl išmokų vaikams skyrimo ir mokėjimo nuostatų patvirtinimo“
3. Lietuvos Respublikos socialinės apsaugos ir darbo ministro 2020 m. birželio 30 d. įsakymas Nr. A1-618 „Dėl Išmokų vaikams teikimo asmenims, patiriantiems socialinę riziką, tvarkos aprašo patvirtinimo“
4. Lietuvos Respublikos socialinės apsaugos ir darbo ministro 2004 m. gruodžio 27 d. įsakymas Nr. A1-288 „Dėl Europos Sąjungos socialinės apsaugos sistemų koordinavimo reglamentų nuostatų, susijusių su išmokomis šeimai ir išmokomis mirties atveju, įgyvendinimo tvarkos aprašo patvirtinimo“

	6.
	Informacija ir dokumentai, kuriuos turi pateikti asmuo
	Dėl išmokos vaiko priežiūrai asmuo Palangos miesto savivaldybės administracijos Socialinės rūpybos skyriui pateikia:
1. Prašymą.
2. Asmens tapatybę patvirtinantį dokumentą.
3. Vaiko gimimo faktą patvirtinantį dokumentą, jeigu duomenų apie vaiko gimimą nėra Lietuvos Respublikos gyventojų registre.
4. Valstybinio socialinio draudimo fondo valdybos teritorinio skyriaus sprendimo neskirti vaiko priežiūros išmokos pagal Ligos ir motinystės socialinio draudimo įstatymą nuorašą (kopiją, išrašą), jeigu šių duomenų nėra registrų arba valstybės informacinėse sistemose
5. Įsiteisėjusį teismo sprendimą įvaikinti.
6. Dokumentus apie globos (rūpybos) nustatymą ir asmens paskyrimą globėju (rūpintoju).
4. Kiti dokumentai, pateikiami atsižvelgiant į aplinkybes.

	7.
	Informacija ir dokumentai, kuriuos turi gauti institucija (prašymą nagrinėjantis tarnautojas)
	Pasinaudojant programa „Parama“ ir SPIS, gaunami duomenys iš:
1. VĮ Registrų centro – apie deklaruotą asmens gyvenamąją vietą, šeiminę padėtį.
2. Valstybinio socialinio draudimo fondo valdybos prie Socialinės apsaugos ir darbo ministerijos – apie asmens gaunamas pajamas ir išmokas.
3. SPIS duomenų bazės išrašas apie gautas išmokas.

	8.
	Administracinės paslaugos teikėjas 
	Palangos miesto savivaldybės administracijos Socialinės rūpybos skyrius, tel. (0 460) 48 732, (0 460) 34 163, el. p. srs@palanga.lt

	9.
	Administracinės paslaugos vadovas
	Palangos miesto savivaldybės administracijos Socialinės rūpybos skyriaus vedėja Irena Šatkauskienė, tel. (0 460) 34 168, el. p. srs@palanga.lt

	10.
	Administracinės paslaugos suteikimo trukmė 
	30 kalendorinių dienų

	11.
	Administracinės paslaugos suteikimo kaina (jei paslauga teikiama atlygintinai) 
	Paslauga teikiama neatlygintinai

	12.
	Prašymo forma, pildymo pavyzdys ir prašymo turinys  
	SP-3 (A) forma, patvirtinta Lietuvos Respublikos 
socialinės apsaugos ir darbo ministro 2005 m. birželio 27 d. įsakymu Nr. A1-183 (Lietuvos Respublikos socialinės apsaugos ir darbo ministro 2023 m. gruodžio 19 d. įsakymo Nr. A1-867 redakcija) 

	13.
	Informacinės ir ryšių technologijos, naudojamos teikiant administracinę paslaugą.
	Vienpusės sąveikos lygis (viešoje interneto erdvėje interesantui suteikiama galimybė gauti prašymo formą, ją atsisiunčiant).






